Bomdreigement by luukse PTA-winkelsentrumLynnwood Bridge-winkelsentrum. Foto: IOL Winkels by die spoggerige Lynnwood Bridge-winkelsentrum in die ooste van Pretoria moes Vrydagoggend ná ŉ vals bomdreigement ontruim word. ŉ Werknemer by die sentrum het ŉ omstreeks 09:30 ŉ oproep ontvang wat gesê het dat daar ŉ bom in die sentrum was. Luitenant Linda Jerling, ŉ polisiewoordvoerder, het egter aan Maroela Media bevestig dat die dreigement ŉ vals alarm was. “Die polisie se bomeenheid was kort daarna op die toneel maar kon niks vind nie. Die sentrum is omstreeks 11:00 veilig verklaar,” het sy gesê. “Die polisie neem vals bomdreigemente baie ernstig op. ŉ Ondersoek is van stapel gestuur om die persoon wat die oproep gemaak het, op te spoor. ”